Området rundt Storvatnet har et rikt dyre- og fugleliv. Bestanden av hjortedyr økte kraftig på 60-70tallet, og er et dagligdags syn i hele området. Rovdyr som rev, mink og oter er også vanlig. En rekke fuglearter benytter Storvatnet og området rundt til hekkeområder. Sjøfugl trekker inn fra havet og hekker i området. Grasholmen har hatt tett forekomst av hekkende sjøfugl. Flere havørn hekker i området.